Rezumatul Studiului 1 - Caracterul unic al Bibliei

1. **Tema sa principală**
	* Biblia este, înainte de toate, Cuvântul lui Dumnezeu. Este un mesaj pe care Dumnezeu l-a scris pentru noi.
	* În ce constă acest mesaj?
		+ Într-o lume a morţii, Dumnezeu doreşte să ne dea viaţă, viaţă din belşug (Ioan 10:10).
	* Şi cum o va face?
		+ Prin Isus Hristos, tema principală a Bibliei. El este autorul mântuirii noastre (Evrei 5:9). Vechiul testament anunţă, iar Noul Testament prezintă. Ambii proclamă puterea răscumpărătorului, şi anunţă viitorul glorios care a fost pregătit pentru noi.
	* Şi ce trebuie să fac eu?
		+ Biblia spune că Dumnezeu aşteaptă să-L accepţi pe Isus ca mântuitor al tău, să rămâi fidel Cuvântului Său şi să proclami mesajul Său lumii.
2. **Originea sa**
	* Duhul Sfânt, a treia persoană a Deităţii, a influenţat mintea unor persoane foarte diferite pentru a scrie (cu propriile lor cuvinte) mesajul divin. Ce aveau în comun toţi aceştia?
	* Slujbe diferite, vârste diferite, nivel cultural diferit, naţionalităţi diferite, circumstanţe diferite. Dar toţi s-au lăsat folosiţi de Dumnezeu.
3. **Profeţiile sale**
	* Aproximativ 35% din Biblie reprezintă profeţii. Dumnezeu a anunţat din timp ce urma să se întâmple. Acest fapt se poate observa în multele profeţii despre viaţa şi lucrarea lui Isus.
	* Precizia cu care aceste profeţii s-au împlinit reprezintă o mărturie că Isus era cine spunea că este: Mesia cel anunţat de profeţi.
	* Chiar Isus a profetizat evenimentele viitoare: propria sa moarte şi învierea (Luca 9:22); distrugerea Ierusalimului (Matei 24:2); şi cea de-a Doua Venire (Ioan 14:1-3).
	* Toate s-au împlinit aşa cum a fost spus. Acest aspect ne dă siguranţa că se va împlini şi ultimul eveniment profetizat: Isus va reveni!
4. **Linia sa istorică**
	* Linia istorică a Vechiului Testament se concentrează pe istoria unui popor care aştepta împlinirea venirii unui Mesia.
	* Noul Testament se concentrează pe împlinirea acestei promisiuni, Isus. Cu precădere pe realitatea istorică a învierii Lui.
	* Biblia lasă clar faptul că învierea lui Isus a fost o REALITATE ISTORICĂ.
	* De asemenea, ne prezintă „pârga” unei învieri viitoare (1 Co. 15:20): a noastră.
	* Aşadar, putem avea siguranţa că şi învierea noastră va fi o REALITATE ISTORICĂ.
5. **Puterea sa transformatoare**
	* Când regele Iosia a descoperit „cartea legii” a fost profund marcat. I-a implicat şi pe alţii în schimbarea vieţii şi a transformat întreaga naţiune (2 Împăraţi 22:3-20).
	* Aceasta este una din mărturiile caracteristice unicităţii Bibliei: puterea sa transformatoare. Mii de vieţi transformate dau mărturie de faptul că Biblia este ceea ce spune că este: Cuvântul *viu* al lui Dumnezeu.